Apolló Színház

1899-1908: a századfordulón Kaposváron is fellendülőben volt az új iparág, a mozi. Az első a Ferenc József szállóban nyílt. Az ottani első kaposvári filmvetítésről a Somogy című hetilap 1899. március 26-i száma adott hírt. Grünwald Mór a Fiume kávéház bérlője működtette Kaposvár első állandó moziját 1902-től.

1904 novemberében a Búza téren (a mai Színház park) ponyvasátoros moziban mutatták be Gierke Oszkár mozgóképeit. 1907-től a Nyári Színkör épületében a budapesti Apolló Színház rendezett mozgóképekkel is kiegészített előadásokat.

1908. február 23-án megnyílt Kaposvár első állandó mozija: az Elite Mozgóképszínház a Fő u. 17. szám alatt, Fehér Mór bútorkereskedő üzletében rendezkedett be. A mozi április 12-én bezárt, de 25-én már meg is nyílt a Grünwald Mór által alapított Apolló Színház a Ferencz József Szállóban. Az eseményhez kötődik Kaposvár első moziműsorfüzete is. A szállodai mozi június 2-án zárt be.

1909. december 25.: épületet emeltek mozi céljára, az akkori János (jelenleg Dózsa György) utcában. A mozi az Apolló Színház nevet kapta, igazgatója Kozma Sándor lett. Az ő munkásságának köszönhető az első magyar nyelvű filmszakkönyv 1911-ben. 1913-ban, a tulajdonosok - Kozma Sándor és Fleiner Samu – megvásárolták az Uránia Színházat is. Az első világháborúban rendszertelen a mozik működése, a Tanácsköztársaság idején államosítják a mozikat, így 1920-ban már az Apolló is a város tulajdonában van. Az elnevezés is ezt tükrözi 1921-től: Apolló Városi Mozi. 1927 májusa és 1928 szeptembere között a filmszínház működése szünetelt. 1941. április 12-étől a háborús légibombázás veszélyeire tekintettel ideiglenesen bezárták a mozi kapuit.

1945 októberében kezdődtek a rendszeres előadások a felújított épületben. 1946-ban az Apolló a Független Kisgazdapárt kezébe került.

1951. szeptember 8.: az államosítást követően a mozi új nevet kapott: Szabad Ifjúság. Fenntartója 952-től a Somogy Megyei Moziüzemi Vállalat. A szocializmus idején a kaposváriak „Kismozi” néven is illették, mivel párhuzamosan üzemelt a nagyobb Vörös Csillag (Szivárvány) mozival. 1988 februárjától a mozi zárásáig kuriózumnak számító videokivetítőről is lehetett filmeket nézni.

1990. március 15.: a mozi újra felvette az Apolló nevet, végül 1991. október 3-án zárt be. Az 1990-es években, a mozi bezárását és belső átalakítását követően a Country Pub vendéglátó-ipari egység működött a helyén, amely többek között az akkoriban Taszáron állomásozó amerikai katonák körében volt népszerű. 2001-ben nyitott az épületben a Mozivilág étterem, mely mára szintén bezárt. A mozi épületének utcai homlokzati része védett műemlék.

## Felhasznált források:

1. ↑ Kéki Kálmán: Mozi-emlékek - emlékezés és mozitörténet. Kvár. : magánk., 2007. p. 11-13. és kronológia (p. 72.)
2. ↑ Kéki Kálmán: Mozi-emlékek - emlékezés és mozitörténet. Kvár. : magánk., 2007. p. 11-13. és kronológia (p. 71-72.)
3. ↑ Kéki Kálmán: Mozi-emlékek - emlékezés és mozitörténet. Kvár. : magánk., 2007. p. 11-13. és kronológia (p. 72-73.)
4. ↑ Kéki Kálmán: Mozi-emlékek - emlékezés és mozitörténet. Kvár. : magánk., 2007. p. 11-13. és kronológia (p. 75-76.)
5. ↑ Kéki Kálmán: Mozi-emlékek - emlékezés és mozitörténet. Kvár. : magánk., 2007. p. 11-13. és kronológia (p. 79.)
6. ↑ Kéki Kálmán: Mozi-emlékek - emlékezés és mozitörténet. Kvár. : magánk., 2007. p. 11-13. és kronológia (p. 80-81.)
7. ↑ Kéki Kálmán: Mozi-emlékek - emlékezés és mozitörténet. Kvár. : magánk., 2007. p. 11-13. és kronológia (p. 82.)
8. ↑ Kéki Kálmán: Mozi-emlékek - emlékezés és mozitörténet. Kvár. : magánk., 2007. p. 11-13. és kronológia (p. 87-88.)
9. ↑ Kéki Kálmán: Mozi-emlékek - emlékezés és mozitörténet. Kvár. : magánk., 2007. p. 11-13. és kronológia (p. 92.)
10. ↑ Kéki Kálmán: Mozi-emlékek - emlékezés és mozitörténet. Kvár. : magánk., 2007. p. 11-13. és kronológia (p. 94.)
11. ↑ Kéki Kálmán: Mozi-emlékek - emlékezés és mozitörténet. Kvár. : magánk., 2007. p. 11-13. és kronológia (p. 97.)
12. ↑ Kéki Kálmán: Mozi-emlékek - emlékezés és mozitörténet. Kvár. : magánk., 2007. p. 11-13. és kronológia (p. 100.)
13. ↑ Kéki Kálmán: Mozi-emlékek - emlékezés és mozitörténet. Kvár. : magánk., 2007. p. 11-13. és kronológia (p. 12.)
14. ↑ Kéki Kálmán: Mozi-emlékek - emlékezés és mozitörténet. Kvár. : magánk., 2007. p. 11-13. és kronológia (p. 110.)
15. ↑ Kéki Kálmán: Mozi-emlékek - emlékezés és mozitörténet. Kvár. : magánk., 2007. p. 11-13. és kronológia (p. 112.)
16. ↑ Műemlékem.hu http://www.muemlekem.hu/muemlek?id=-12894
17. ↑ Kéki Kálmán: Mozi-emlékek - emlékezés és mozitörténet. Kvár. : magánk., 2007. p. 11-13. és kronológia (p. 13.)